CELEX: 62011CB0608
Language: hu
Date: 2012-07-12 00:00:00
Title: C-608/11. P. sz. ügy: A Bíróság 2012. július 12-i végzése — Land Wien kontra Európai Bizottság (Fellebbezés — Atomenergia — A mochovcei atomerőmű (Szlovák Köztársaság) bővítése — Panasz vizsgálatát lezáró bizottsági határozat — Megsemmisítés iránti kereset — A kért dokumentumok átadásának a Bizottság általi megtagadása — Mulasztás megállapítása iránti kereset — A Törvényszék eljárási szabályzata 44. cikke 1. §-ának c) pontjában meghatározott minimumkövetelmények — Elfogadhatatlanság)

24.11.2012   
            
            
               HU
            
            
               Az Európai Unió Hivatalos Lapja
            
            
               C 366/21
            
         A Bíróság 2012. július 12-i végzése — Land Wien kontra Európai Bizottság
   (C-608/11. P. sz. ügy) (1)
   
   (Fellebbezés - Atomenergia - A mochovcei atomerőmű (Szlovák Köztársaság) bővítése - Panasz vizsgálatát lezáró bizottsági határozat - Megsemmisítés iránti kereset - A kért dokumentumok átadásának a Bizottság általi megtagadása - Mulasztás megállapítása iránti kereset - A Törvényszék eljárási szabályzata 44. cikke 1. §-ának c) pontjában meghatározott minimumkövetelmények - Elfogadhatatlanság)
   2012/C 366/37
   Az eljárás nyelve: német
   
      Felek
   
   
      Fellebbező: Land Wien (képviselő: W.-G. Schärf, Rechtsanwalt)
   
      A másik fél az eljárásban: Európai Bizottság (képviselők: M. Patakia, P. Oliver és G. Wilms meghatalmazottak.)
   
      Tárgy
   
   Fellebbezés a Törvényszék (hatodik tanács) T-267/10. sz., Land Wien kontra Bizottság ügyben 2011. szeptember 20-án hozott végzése ellen, amelyben a Törvényszék elutasította a felperesnek egyrészt a mochovcei atomerőmű (Szlovák Köztársaság) 3. és 4. blokkjának bővítési tervére vonatkozóan benyújtott panasz vizsgálatát lezáró 2010. március 25-i bizottsági határozat megsemmisítése iránti kérelmét, másrészt a Bizottság által elkövetett, az EUMSZ 265. cikk szerinti intézményi mulasztás megállapítása iránti kérelmét, mivel — az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendeletet (HL L 145., 43. o.; magyar nyelvű különkiadás 1. fejezet, 3. kötet, 331. o.) megsértve — nem adták át neki az e tervre vonatkozó valamennyi kért dokumentumot — A dokumentumokhoz való hozzáféréshez való jog megsértése, az EUMSZ 263. cikk negyedik bekezdésének megsértése, valamint az Euratom-Szerződés megsértése
   
      Rendelkező rész
   
   
               1.
            
            
               A Bíróság a fellebbezést elutasítja.
            
         
               2.
            
            
               A Bíróság Land Wien-t kötelezi a költségek viselésére.
            
         
      (1)  HL C 25, 2012.01. 28.